هتعرف عظمة الدعاء اللي معنا المرة دي لما تعرف مين اللي سأل ومين اللي جاوب والدعاء ده اتسأل عنه انه يتقال فين طيب اولا اللي سأل عن الدعاء دوت وعايز يتعلمه
السيدة عائشة رضي الله عنها وارضاها وسألت النبي عليه الصلاة والسلام قالت يا رسول الله علمني دعاء خد بقى الاخطر اخطر ان هي قالت في اللفظ قالت يا رسول الله ان انا
وافقت ليلة القدر انا وافقت ليلة القدر فما اقول فيها تخيل بقى يعني السؤال السيدة عائشة وهي من هي؟ يسأل النبي عليه الصلاة والسلام وبتقول له عايزة دعوة لليلة القدر
دعوة لليلة القدر. يعني ازا بتطلب اخطر طلب في الدنيا وعايزة اهم دعوة في التاريخ. لان دي الدعوة اللي هقعد اقولها كتير في ليلة القدر يا ترى النبي عليه الصلاة والسلام ايه الهدية اللي هيديها للسيدة عائشة احب الناس اليه احب الناس اليه
يعني هيختار لها بقى احلى حاجة واجمل دعوة وافضل كلام والنهاية النهاية النبي عليه الصلاة والسلام قال قولي اللهم انك عفو تحب العفو فاعف عني اللهم انك عفو تحب العفو
فاعف عني بس ياه! مش معقول! بس كده! هذا هو ما اختاره النبي عليه الصلاة والسلام. للسيدة عائشة زوجته احب الناس اليه. واختارها لها ليلة القدر كمان خليني اقف كم وقفة الاول قبل ما نشرح الدعاء
اولا السيدة عائشة بتسأل النبي عليه الصلاة والسلام انه يعلمها دعاء لليلة القدر. طب سؤال والسيدة عائشة ما بتعرفش تدعي اه تعرف تدعي السيدة عائشة ما عندهاش علم دي اعلى من الصحابيات واعلم زوجات النبي عليه الصلاة والسلام. يعني لو السيدة عائشة حبت تدعي في ليلة القدر مش هتخلص دعاء
وعندها ادعية كتيرة جدا. وحافظة ادعية كتير. وتقدر كمان تصوغ ادعية من زهنها وتبقى جميلة كمان لكن علمت السيدة عائشة رضي الله عنه وارضاه ان البركة في دعوات النبي عليه الصلاة والسلام اكثر من البركة في غيره من الدعوات
وان اجمل ما يدعى به هو الدعوات اللي النبي يعلمها لنا عليه الصلاة والسلام. شكايح في البرنامج دوت بنعلمكم دعوات النبي عليه الصلاة والسلام خاصة دعوات الجامعة ليه؟ عشان نلتزمها ونحفزها ونقولها. دي احلى من ان انت تألف دعوة لنفسك
ما فيش مانع ان انا ادعي دعوة من نفسي يعني انا اصوغ دعوة بكلامها طيب واقولها بس مستحيل يكون فيه دعوة افضل من دعوة النبي عليه الصلاة والسلام النبي عليه الصلاة والسلام احيانا يعني يمر على زوجاته او على بعض الاصحاب ويلاقيه بيدعي. فيروح يقول له تعال اعلمك دعاء يجمع لك كل اللي انت قلته. يروح معلمه
كلمات يسيرة فعلا كل اللي قاله بقى له ساعة بيدعي يقول له لو قلت الكلمتين دول كانوا جمعوا كل اللي انت قلته بل في الازكار كده. مر النبي عليه الصلاة والسلام على السيدة جويرية. وكان بقى لها قعدت من الفجر للشروق بتزكر ربنا
لا لقد قلت بعدك كلمات لو وزنت بما قلت لوزنت كل ما قلت قلت سبحان الله وبحمده عدد خلقه ورضا نفسي وزنة عرشي ومداد كلماته. بس. يعني حتى آآ صيانته للاذكار
الادعية هي بتجيب من الاخر وبكلمات يسيرة تجمع لك خير الدنيا والاخرة. سبحان الله! السيدة عائشة طمعانة ان هي تاخد دعوة جديدة. النبي عليه الصلاة والسلام. ودعوة مميزة. ودعوة تشغل بها ليلة القدر
ودي اول حاجة اتعلمناها ان انا اكون زي السيدة عائشة في حرصي على ان انا ادعيتي تكون موافقة لادعية النبي عليه الصلاة والسلام ودي الاهم. اه ممكن ادعي من نفسي ما فيش مشكلة
البركة هنا اعلى بكتير صدقني نمرة اتنين النبي، عليه الصلاة والسلام، لما علمها علمها الدعوة دي بس جدا كلمات يسيرة. اللهم انك عفو تحب العفو فاعف عني. بس نتعلم منها الدعاء مش بكتر الكلمات
الدعاء ممكن يكون قصير بس بس يجمع لك كل الخير ونتعلم ان احنا لما نعلم الناس نلاحز ده كل دعوات النبي عليه الصلاة والسلام اكبر دعوة تلاقيها سطرين تلاتة مسلا
لا دا لو كبيرة اوي يعني. فيها خير كتير جدا. ممكن تبقى سطر. ممكن تبقى نص سطر اذا يا اخواننا المسألة مش في طول الدعاء مسألة في يعني اختيار الفاظ الدعاء
خشوع في الدعاء الاداء في الدعاء الصدق في الطلب بعض الائمة في رمضان خصوصا بيطولوا قوي في الدعاء ممكن يقعد يدعي اكتر من نص ساعة وكده ساعة وقاعد يلف ويدور في ادعية كتير
ولو انه بس قال لنا ادعية النبي عليه الصلاة والسلام ادعية الكتاب والسنة كان ممكن الدعاء لا يزيد عن ربع ساعة تمام وفيه كل الخير ليتخيله هي مسألة مش بنطول مش مسألة ان انا اطول وخلاص
انا ممكن اقول دعوة واحدة بكل اللي الناس دعوه في ليلة القدر هو علمها بص كلمات قصيرة جدا مختصرة جدا ودي ميزة ادعية النبي عليه الصلاة والسلام. اختصار مع شمول اختصار مع شمول. سبحان الله
الحاجة التانية اللي بتعلمها من السيدة عائشة السيدة عائشة كانت عملية اوي ما سألتوش امتى ليلة القدر انها عرفت ان خلاص الخبر ده مش هيوصلوا له لان ربنا حجب عن الامة العلم
موضع ليلة القدر. لكن معلوم انها في العشر الاواخر خلاص من رمضان وغالبا في الليالي الوترية ويعني المسألة فيها احتمالات لكن خلاص انا عموما هجتهد في العشر الاواخر من رمضان لكن انا مش شاغلني قوي هي امتى انا كده كده هقوم العشر ليالي ازا كان بيقول
اللي بيسأل عن ليلة القدر كتير هو اللي عايز ينشن او عايز يصلي خمس ليالي او اربع ليالي يدركها. لكن اللي بيصلي العشر ليالي مش بيفرق معي مش بيفرق معي كده كده هو هيدركها اكيد يعني
عشان كده هي سؤالها عملي اقول ايه بقى ان وافقتم ليلة القدر؟ ما انا كده كده العشر ليالي هاقعد ادعي طب ازا وافقت معي ليلة القدر ايه الدعوة الاهم اللي انا التزم بها
اللهم انك عفو تحب العفو فاعف عني. اولا الدعوة دي اشتملت على امور توسل اول حاجة التوسل لله بالاسماء والصفات. اللهم صفة الالوهية انك عفو صفة العفو انها ربنا اسمه العفو. عفو. تمام؟ فمن الحاجات اللي بتخلي دعاءك ارجى للاجابة عموما
انك تقدم بين يدي اي دعاء توسل بالاسماء والصفات. وده كتير في ادعية النبي عليه الصلاة والسلام خدش بالك انت انتبه بص يا حي يا قيوم برحمتك استغيث اصلح لي شأني كله. اللهم اني اسألك بان لك الحمد لا اله الا انت انت المنان بديع السماوات والارض يا ذا الجلال والاكرام يا حي يا قيوم. ثم
قال عليه الصلاة والسلام مسألته. اللهم اني اسألك باني اشهد انك انت الله لا اله الا انت الواحد الاحد الصمد. وهكزا حتى يسأل مسألته عليه الصلاة والسلام. فبعض الناس بيستعجل ويقول يا رب ارحمني يا رب اغفر على طول. لأ واحدة واحدة
قل يا غفور يا رحيم يا منان يا كريم. وتخلي اختيارك للاسم والصفة مناسب للدعاء فلو انا بطلب العفو اقول يا رب انت عفو غفور. لو باطلب رزق اقول يا كريم يا وهاب يا رزاق
بطلب النصر على الاعداء اقول يا مجري الكتاب منزل هازم الاحزاب سريع الحساب وابتدي ادعي على القوم الظالمين فاختيار كمان الاسم والصفة من الفقه ان هو يكون مناسب للطلب اللي بطلبه
هنتعلم التوسل لله بالاسماء والصفات بين يدي الدعاء. اللهم ادي التوسل بالالوهية انك عفو يبقى التوسل باسم الله تعالى العفو وده يجعل الدعاء ارجل الاجابة. وبعد كده بتقول ايه تحب العفو
تحب العفو ربنا بيحب العفو فعلا هو ايه العفو اصلا؟ العفو هو التجاوز عن الزنب العفو هو ترك العقوبة على الذنب انا بقول يا رب اعف عني العفو يعني الموضوع يتمسح تماما
فالزنب يمحى ويمحى كل عقوباته وكل عاقبته بعض الناس بيخاف يقول لك اهو انا تبت من الزنب. بس يا ترى ممكن ربنا يبتليني بسببه في يوم من الايام؟ او مسلا تحصل مصيبة في حياتي عشان
يتكفر الزنب ده نقول له قول اللهم انك عفو تحب العفو فاعف عني لان العفو يشمل حاجتين. التجاوز عن الزنب وترك المعاقبة عليه تماما. فلا يعاقب عليه العبد. لا في الدنيا ولا في الاخرة
مهم فلما تخاف من حاجة زي كده قل الدعاء ده اللهم انك عفو تحب العفو فاعف عني. يعني يا رب تجاوز عن الزنب والسيئة. ولا تعاقبني عليه. لا دنيا ولا اخرة
ده جمال العفو وربنا بيحب العفو فانت بتتوسل اليه بمحبته للعفو دي صفة من صفاته برضه وحب العفو طيب لما انا عرفت ان ربنا بيحب العفو هو بيحب العفو يعني بيحب ان هو يعفو وبيحب اي حد بيعفو
ربنا بيحب العفو يعني يحب ان هو يعفو هو ده الاحب له من العقوبة وبيحب اي حد بيعفو يبقى انا اخد واجب عملي علشان ربنا يعفو عني انا اعفو عن الناس
ودايما لما تحب ربنا يعاملك بصفة انت ابدأ اتعامل بالصفة دي مع الناس الراحمون يرحمهم الرحمن ارحموا من في الارض يرحمكم من في السماء وجاء في الحديث النبي عليه الصلاة والسلام كان بيقول كان رجل فيمن كان قبلكم
يداين الناس. كان غني وكان بيساعد الناس بفلوسه عن طريق الديون. اي حد عايز قرض حسن بيدي له قرض حسن بدون فوائد كان الراجل دوت يعني ما كانش من الناس الصالحين اوي
فكان بيرسل العامل ساعة جمع الاموال يرسل الموزف بتاعه يقول له ازهب فمن وجدته موسر يعني حاله كويس فخز منه ومن وجدته معسر فتجاوز عنه لعل الله ان يتجاوز عني يوم القيامة
فلقي الله تعالى وقال الله له نحن احق بذلك منك الله اكبر. نحن احق بذلك منك وتجاوز عنه وادخله الجنة سبحانه وتعالى. يبقى انا ربنا بيحب العفو انا اعفو عن اللي ظلمني اعفو حد اعتزال يقبل اعتزاره اعفو يعني يا جماعة
خلينا سهلين حد هيعتزر لك اعفو عنه نتجاوز نتسامح نتغافل ربنا يسامحنا ويعفو عنا ويتجاوز عنا. وتقول اللهم انك عفو تحب العفو فاعف عني. يعني تجاوز عن زنبي وتجاوز عن عقوبتي
وانزع العقوبة تماما فانت لما تعفوا عن حد اعف عنه تماما. لا تعاقبه ولا تقطمه ولا تعاتبه ولا تفكره بالموضوع بعدين خلاص عشان ربنا يعمل معك كده اللي نفسك ربنا يعمله معك اعمله مع الناس
دلوقتي ودي دعوة جميلة بديها لكم هدية للعشر الاواخر كلها. اللهم انك عفو تحب العفو فاعف عني. زي ما السيدة عائشة رضي الله عنها علمتنا جزاها الله خيرا. الحمد لله رب العالمين. ربنا يتقبل منا ومنكم صالح الاعمال. السلام عليكم
ورحمة الله